section_heading: Klupska karijera
paragraph_text: Hierro se rodio u Vélez-Málazi u blizini grada Málage. Svoju karijeru započeo je u istiomenom lokalnom klubu, da bi kasnije prešao u Malagu. Ondje su odlučili da on nije dovoljno dobar i poslali ga nazad u njegov rodni grad. To je bila vodstvu Malage najveća greška. Nakon nekog vremena zaigrao je u Valladolidu i nakon dvije odlične sezone prelazi u madridskog diva, Reala.